О Б Щ И Н С К И   С Ъ В Е Т – Ч Е П Е Л А Р Е

Р  Е  Ш  Е  Н  И  Е

No 481
Взето с Протокол № 40 от заседание на Общински съвет – Чепеларе, проведено на 27.06.2014 година

ОТНОСНО: Изменение и допълнение на Наредбата за условията и реда за отпускане на стипендии и за финансово стимулиране на деца и младежи с изявени дарби от община Чепеларе и Програмата към нея за 2014 год
Общински съвет – Чепеларе, като изслуша предложението на Кмета на Общината, Постоянната комисия по бюджет и финанси и след станалите разисквания на основание       чл. 21, ал. 1, т. 12 и т. 23 от ЗМСМА 
Р   Е   Ш   И:

Общински съвет – Чепеларе приема следните изменения и допълнения към Наредбата за условията и реда за отпускане на стипендии и за финансово стимулиране на деца и младежи с изявени дарби от община Чепеларе и Програмата към нея:

1. Създава се нова т. 6 към чл. 8 от Наредбата със следния текст:
т. 6. Институции
2. Създава се нова т. 3 към Раздел ІІ от Програмата със следния текст:

т. 3. Мерки по Наредбата: Стимулиране на младежи с изявени дарби – спортисти достигнали високо спортно майсторство с класирания на елитни състезания чрез предоставяне на стипендия.

Обхват на мерките: Младежи спортисти на ниво елитен спорт, с класиране на международни състезания до 10-то място.

Финансиране: Месечна стипендия (до 12 месеца) в размер до 500 лева.
3. Изменя бюджета на Програмата определен  в Раздел ІІІ от 12 000 лева на 24 000 лева.

4. Допълненията и измененията влизат в сила от 01.07.2014 год.
Общ брой на общинските съветници: 13

Гласували: 11
ОБЩО “ЗА” 11
“ПРОТИВ” 0
“ВЪЗДЪРЖАЛ СЕ” 0







ПРЕДСЕДАТЕЛ НА ОБЩИНСКИ

СЕКРЕТАР: …………




СЪВЕТ - Ч Е П Е Л А Р Е: …………..

/ЛИДИЯ ДАРАКЧИЕВА/




          /КОСТАДИН ПЕТКОВ/
Н А Р Е Д Б А

ЗА УСЛОВИЯТА И РЕДА ЗА ОТПУСКАНЕ НА СТИПЕНДИИ И ЗА ФИНАНСОВО СТИМУЛИРАНЕ НА ДЕЦА И МЛАДЕЖИ С ИЗЯВЕНИ ДАРБИ ОТ ОБЩИНА ЧЕПЕЛАРЕ

/Приета с Р № 590/19.03.2007 г. на ОбС; Доп. Р №481/27.06.2014 г. на ОбС/

РАЗДЕЛ I
Общи положения
Чл. 1. /1/ С тази Наредба се определят условията и реда за финансово стимулиране на деца и младежи с изявени дарби от Община Чепеларе.

/2/ Наредбата има за цел да подпомага даровити деца и младежи с изявени дарби в сферата на науката, изкуствата и спорта.
Чл. 2. /1/ Право на финансово стимулиране по Наредбата има всяко дете или младеж до 25 годишна възраст с доказани изяви на местно, регионално, национално, европейско и/или световно ниво в областта, за която кандидатства. Правото на финансово стимулиране бива индивидуално и колективно.

/2/ Кандидатът трябва да бъде с постоянен или с настоящ адрес в община Чепеларе.

/3/ Областите за кандидатстване са:

1. Наука и техника.

2. Изкуство и култура.

3. Спорт.

Чл. 3. Финансовото стимулиране е обособено в:

1. Еднократно стимулиране.

2. Периодично стимулиране.

Чл. 4. /1/ За целите на Наредбата Кмета на Община Чепеларе внася, за утвърждаване от Общински съвет, Програма за отпускане на стипендии и за финансово стимулиране на деца и младежи.

/2/ Програмата по ал. 1 обхваща мерките и финансирането по Наредбата.

Чл. 5. /1/ За целите на настоящата Наредба Общинския съвет избира Комисия.

/2/ Комисията осъществява оценката и подбора на постъпилите искания за финансово стимулиране и внася през Постоянната комисия по образование, култура, младежки дейности и спорт Протокол за утвърждаване от Общинския съвет.

РАЗДЕЛ II
Органи
Чл. 6. /1/ Комисията по чл. 5 се състои от Председател и 4 члена.

/2/ Общинският съвет номинира двама общински съветници за членове на Комисията. Кметът на Общината номинира двама представители от Общинска администрация и един Директор на училище от община Чепеларе.

/3/ Комисията се избира за мандат от две години.

/4/ Комисията избира Председател от своя състав на първото си заседание, което се провежда в срок до десет дни от избирането й.

/5/ Комисията заседава, ако има обикновено мнозинство.

/6/ Решенията на Комисията се взимат с квалифицирано мнозинство от нейните членове.

/7/ Председателят и членовете на Комисията не получават възнаграждение за дейността си.

Чл. 7. /1/ Дейността на Комисията се подпомага от секретар.

/2/ Секретарят е без право на глас в Комисията.

/3/ Секретарят осъществява цялата техническа помощ, необходима на Комисията.

/4/ Секретарят на Комисията се определя от Кмета на Общината.

РАЗДЕЛ III
Условия и ред за кандидатстване и избор
Чл. 8. Финансово стимулиране може да се предостави по искане на:

1. Детето /младежът/.

2. Законен представител от името на непълнолетните – родител, настойник, попечител.

3. Организации.

4. Спортни клубове.

5. ОДК.

6. /Нова Р №481/27.06.2014 г./ Институции

Чл. 9. Всеки кандидат може да кандидатства за повече от една от описаните в чл. 2, ал. 3 области и в чл. 3 видове.

Чл. 10. Кандидатстването и одобрението за финансов стимул по чл. 3 се осъществява в сесии.

/1/ Комисията разглежда подадените кандидатури и излиза с решение в срок до две седмици от подадената молба.

/2/ Протокол от решението на комисията за спечелилия кандидат се огласява в 7-дневен срок.
РАЗДЕЛ IV
Документи за кандидатстване
Чл. 11. При кандидатстване се подават следните документи:

1. Документ /оригинал или заверено копие/, удостоверяващ възрастта на кандидата и условията по чл. 2, ал. 2.
2. Документ /оригинал или заверено копие/, удостоверяващ учебното заведение, в което учи /не важи за деца до 6 год. възраст/.
3. Мотивационно писмо.

4. Препоръка от преподавател или препоръка от изявена на местно, национално или наднационално ниво личност в областта, за която се кандидатства.

5. Копие от сертификати, грамоти и други доказателства за участие през последните две години в национални или международни прояви в областта, за която се кандидатства.

РАЗДЕЛ V
Финансиране
Чл. 12. Необходимите финансови средства се осигуряват от:

1. Бюджета на Община Чепеларе.

2. Програми и проекти, спечелени от Община Чепеларе.

3. Дарения, спонсори и др.

РАЗДЕЛ VI
Мониторинг
Чл. 13. В края на всяка календарна година Комисията представя отчет за дейността си пред Общински съвет и Кмета на Община Чепеларе.

Чл. 14. Комисията предоставя достъп до информация за дейността и решенията си на всеки заинтересован.

Чл. 15. Комисията публикува решенията си в официалния уеб сайт на Община Чепеларе.
ПРОГРАМА 

КЪМ НАРЕДБАТА ЗА УСЛОВИЯТА И РЕДА ЗА ОТПУСКАНЕ НА СТИПЕНДИИ И ЗА ФИНАНСОВО СТИМУЛИРАНЕ НА ДЕЦА И МЛАДЕЖИ С ИЗЯВЕНИ ДАРБИ ОТ ОБЩИНА ЧЕПЕЛАРЕ
2014 ГОДИНА
/Приета с Р № 460/630.04.2014 г. на ОбС; Доп. Р №481/27.06.2014 г. на ОбС/

І. ОБЩИ ПОЛОЖЕНИЯ
1. С Програмата се определят условията и редът за финансово стимулиране на деца и младежи с изявени дарби в сферата на науката, изкуствата и спорта съгласно Наредба за условията и реда за отпускане на стипендии и за финансово стимулиране на деца и младежи до 25 годишна възраст с изявени дарби от община Чепеларе. 

2. Програмата е система от мерки за осигуряване на финансово подпомагане с цел стимулиране възможностите и изявите на даровити деца и младежи от община Чепеларе.
3. Право на насърчаване имат деца и младежи до 25 годишна възраст от община Чепеларе с изявени дарби в областта на науката, изкуството и спорта.
ІІ. МЕРКИ ЗА ФИНАНСОВО СТИМУЛИРАНЕ НА ДЕЦА И МЛАДЕЖИ С ИЗЯВЕНИ ДАРБИ

	МЕРКИ ПО НАРЕДБАТА
	ОБХВАТ НА МЕРКИТЕ
	ФИНАНСИРАНЕ

	1.Насърчаване на деца и младежи с изявени дарби чрез еднократно индивидуално и колективно (при колективни изяви) финансово подпомагане 

	1.1.Деца и младежи с доказани изяви  на национално или на международно равнище в областта на науката и изкуството през 2014 година;

1.2.Деца и младежи, класирани на първо, второ или трето място на конкурс или състезание в областта на науката, изкуството и спорта на национално равнище през 2014 година, а за зимни спортове - зимен сезон 2013/2014 година.
1.3. Деца и младежи, класирани от първо до десето място на конкурс или състезание в областта на науката, изкуството и спорта на международно равнище през 2014 година, а за зимни спортове - зимен сезон 2013/2014 година.

	Индивидуално и колективно: до 50% от разходите за участие

Индивидуално:

Първо място на национално ниво – до 300 лв.

Второ място на национално ниво – до 200 лв.

Трето място на национално ниво – до 100 лв.

Колективно:

Първо място на национално ниво – до 400 лв.

Второ място на национално ниво – до 300 лв.

Трето място на национално ниво –  до 200 лв.
Индивидуално:
За световно ниво:

Първо място – до 1000 лв.

Второ място– до 800 лв.

Трето място – до 600 лв.
От четвърто до десето място– до 500 лв.

За европейско ниво:

Първо място – до 800 лв.

Второ място– до 640 лв.

Трето – до 480 лв.
От четвърто до десето място – до 400 лв.

За балканиади:

Първо място – до 600 лв.

Второ място–  до 480 лв.

Трето – до 360 лв.
От четвърто до десето място – до 300 лв.

Колективно:
За световно ниво:

Първо място – до 1000 лв.

Второ място– до 800 лв.

Трето място – до 600 лв.
От четвърто до десето място– до 500 лв.

За европейско ниво:

Първо място – до 800 лв.

Второ място– до 640 лв.

Трето – до 480 лв.
От четвърто до десето място – до 400 лв.

За балканиади:

Първо място – до 600 лв.

Второ място–  до 480 лв.

Трето – до 360 лв.
От четвърто до десето място – до 300 лв.



	2.Стимулиране на деца и младежи с изявени дарби, класирани до 10-то място на международно равнище, чрез предоставяне на стипендия 
	Деца и младежи за участие в международни конкурси в областта на изкуствата, национални и международни олимпиади, състезания и конкурси в областта на науката, национални и международни (световни юношески, детски олимпийски игри, европейски игри, балканиада, държавно първенство) спортни състезания
	Mесечна стипендия (до 6 месеца) e в размер до 50%от минималната работна заплата за страната за 2014 година 


	3. Стимулиране на младежи с изявени дарби – спортисти достигнали високо спортно майсторство с класирания на елитни състезания чрез предоставяне на стипендия
	Младежи спортисти на ниво елитен спорт, с класиране на международни състезания до 10-то място
	Месечна стипендия (до 12 месеца) в размер до 500 лева



ІІІ. БЮДЖЕТ НА ПРОГРАМАТА


За изпълнение на мерките по Програмата се определят финансови средства в размер на 24 000лв., определени в бюджета на община Чепеларе за 2014г. в параграф „Обезщетения и помощи по решение на Общински съвет”.

IV. УСЛОВИЯ И РЕД ЗА ПРИЛАГАНЕ НА МЕРКИТЕ ПО НАРЕДБАТА

Мерките за отпускане на стипендии и за финансово стимулиране на деца и младежи се прилагат за постижения в престижни международни и национални конкурси, олимпиади и състезания, организирани от МОН, ММС, Министерство на културата, областни администрации, общини и др., както следва:
1. За финансово стимулиране се кандидатства с най-доброто класиране след приключване на състезателния сезон или след окончателното приключване на всички кръгове олимпиади, конкурси, състезания и др.

1.1. За финансово стимулиране за зимни спортове се кандидатства за зимен сезон 2013/2014 година.

2. Комисията приема и разглежда необходимите документи за кандидатстване за финансово стимулиране по реда на чл. 8 и чл. 11 от Наредбата.

3. При разглеждане на кандидатурите се отчита наличието на наказания, ако има наложени такива, от Педагогически съвет, съд и др. инстанции.

4. За кандидатите, които са ученици се изисква добър успех.

4.1. За деца със специални образователни потребности не се изисква успех.

5. Комисията излиза с решение в срок до две седмици от подадената молба.

6. Протоколът от решението на Комисията за спечелилия кандидат/и се огласява в 7-дневен срок.

7. Комисията внася чрез постоянната комисия по образование, култура, младежки дейности и спорт Протокол за утвърждаване от Общинския съвет.
При необходимост програмата може да бъде актуализирана с решение на Общински съвет - Чепеларе. 
